**Ministru kabineta noteikumu projekta „Grozījums Ministru kabineta 2013.gada 3.decembra noteikumos Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu”” (turpmāk – projekts)**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Pasta likuma 31.1 panta otrā daļa, 31.2 panta pirmā un ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasta likuma 31.1 panta otrā daļa noteic, ka Ministru kabinets izdod noteikumus par universālā pasta pakalpojuma saistību izpildes tīro izmaksu kompensāciju, savukārt Pasta likuma 31.2 panta pirmā daļa paredz izveidot universālā pasta pakalpojuma kompensācijas fondu, kuru veidos pasta komersantu samaksātā valsts nodeva universālā pasta pakalpojuma saistību izpildes tīro izmaksu kompensēšanai (turpmāk – valsts nodeva) un gadskārtējā valsts budžeta likumā noteiktajā apmērā šim mērķim piešķirtie valsts budžeta līdzekļi.  Atbilstoši Pasta likuma 31.2 panta ceturtajai daļai Ministru kabinets katru gadu līdz 31.decembrim nosaka valsts nodevas apmēru procentos no pasta komersanta neto apgrozījuma iepriekšējā gadā, pamatojoties uz šajā likumā noteiktajā kārtībā Sabiedrisko pakalpojumu regulēšanas komisijas (turpmāk – Regulators) apstiprināto tīro izmaksu apmēru.  Ministru kabineta 2013.gada 3.decembra noteikumi Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu” (turpmāk – Noteikumi Nr.1393) nosaka valsts nodevas likmi 2014.-2020.gadam, kas maksājama par iepriekšējo gadu.  Pasta likuma 31.2 panta ceturtajā daļā noteikts, ka Ministru kabinets katru gadu līdz 31.decembrim nosaka valsts nodevas apmēru procentos no pasta komersanta, kas sniedz universālo pasta pakalpojumu vai universālajam pasta pakalpojumam pielīdzināmo pasta pakalpojumu, neto apgrozījuma iepriekšējā gadā. Ar Noteikumu projektu tiek noteikts valsts nodevas apmērs, kas attiecīgajiem pasta komersantiem 2021.gadā jāmaksā par 2020.gadu. Regulators ar 2020.gada 29.oktobra lēmumu Nr.139 “Par valsts akciju sabiedrības “Latvijas Pasts” aprēķinātajām 2019.gada universālā pasta pakalpojuma saistību izpildes tīrajām izmaksām” (prot. Nr.45, 1.p.) nolēma atteikt apstiprināt VAS „Latvijas Pasts” aprēķināto 2019.gada universālā pasta pakalpojuma saistību izpildes tīro izmaksu apmēru (turpmāk - tīrās izmaksas).Saskaņā ar likuma “Par sabiedrisko pakalpojumu regulatoriem” 11.panta pirmo un piekto daļu Regulators ir neatkarīgs likumā noteikto funkciju pildīšanā, un pieteikuma par regulatora izdotā administratīvā akta atcelšanu, atzīšanu par spēku zaudējušu vai spēkā neesošu iesniegšana tiesā neaptur šā administratīvā akta darbību. Ņemot vērā minēto, Noteikumos Nr.1393 maksājamās nodevas apmērs 2021.gadā tiek noteikts nulle procentu no universālā pakalpojuma un universālajam pasta pakalpojumam pielīdzināmo pasta pakalpojumu neto apgrozījuma 2020.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbilstoši Noteikumu Nr.1393 4.punktam, Regulators ar 2020.gada 3.septembra vēstuli Nr.2-2.33/2318 ir sniedzis informāciju, ka universālo pasta pakalpojumu ir sniedzis viens pasta komersants, bet universālajam pasta pakalpojumam pielīdzināmos pasta pakalpojumus ir snieguši 6 pasta komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildu administratīvo slogu, jo 2021.gadā maksājamās valsts nodevas likmes apmērs tiek noteikts nulle procentu no universālā pakalpojuma un universālajam pasta pakalpojumam pielīdzināmo pasta pakalpojumu neto apgrozījuma 2020.gadā. Projekts nodrošina Pasta likuma 31.2 panta ceturtajā daļā paredzētā uzdevuma izpildi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā tika ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> 2020.gada 20.novembrī. |
| 3. | Sabiedrības līdzdalības rezultāti | Tiks papildināts. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar. |

Satiksmes ministrs T.Linkaits

Vīza: valsts sekretāre I.Stepanova